stanford-oval/wikipedia huggingface dataset:
สุรชัย คัมภีรญาณนนท์
การศึกษา

ปี พ.ศ. 2446 เมื่ออายุ 10 ปี  บิดาได้ส่งให้ไปเรียนหนังสือกับพระวินัยธรรม (เภา โสภิโต) ที่วัดเขาบางทราย พระอารามหลวง และได้เข้าศึกษาต่อในโรงเรียนบรรพตวิทยาคม หรือ โรงเรียนวัดเขาบางทราย จนสำเร็จชั้น ป.4 โดยสอบไล่ได้ที่วัดกำแพง สุรชัยได้เริ่มเรียนภาษาอังกฤษ ที่วัดกันมาตุยาราม กรุงเทพฯ ตามคำแนะนำของขุนบำราประบิน (เรียง)  ในปี พ.ศ. 2450
ปี พ.ศ. 2451  บิดาได้ให้ไปอยู่กับพระยาเทเวศน์วรวงศ์วิวัฒน์ (ม.ล.วราห์) บุตรของเจ้าพระยาเทเวศร์วงศ์วิวัฒน์ ที่วังบ้านหม้อและได้เข้าเป็นนักเรียนประจำโรงเรียนอัสสัมชัญ บางรัก โดยมีเพื่อนสนิทคือ หลวงวัยวุฒิปรีชา (ม.ล.ไวยวัฒน์) บุตรอีกคนหนึ่งของเจ้าพระยาเทเวศร์วงศ์วิวัฒน์
ปี พ.ศ. 2454 ได้เดินทางไปศึกษาต่อที่ประเทศสิงคโปร์ พร้อมกับ หลวงวัยวุฒิปรีชา  (ม.ล.ไวยวัฒน์) และ หลวงสิทธิสุรชัย (เติม)  เดินทางโดยเรือกลไฟชื่อ นวนตุง ( Nuan Tung) ซึ่งกัปตันฮินจ์ ชาวเยอรมัน เพื่อนของพระยาเทเวศน์วรวงศ์วิวัฒน์ (ม.ล.วราห๋) เป็นผู้กำกับเรือ  สุรชัยได้พำนักอยู่ที่บ้านพักเซนต์แอนดรู (St. Andrew’s Boarding House) ซึ่งเป็นบ้านพักของนักเรียนคริสต์นิกายโปรแตสแตนท์ จึงจำเป็นต้องมีชื่อทางคริสต์ศาสนา ขณะนั้นคนไทยยังไม่มีการใช้นามสกุล  จึงสมมติขึ้นโดยนำชื่อ “วราห์” ชื่อเดิมของพระยาเทเวศน์วรวงศ์วิวัฒน์ (ม.ล.วราห์) เป็นนามสกุล และมีชื่อทางคริสต์ศาสนา ว่า "Vincent Frederic Varah (วินเซนต์ เฟรเดอริก วราห์)" ในปีนั้น สุรชัยได้เข้าศึกษา ณ โรงเรียนอูทรัมโรด (Outram Road School) ซึ่งเป็นโรงเรียนรัฐบาล โดยเริ่มเรียนภาษาอังกฤษชั้น 3 ได้รับหนังสือ The Battles of the British Army เป็นรางวัลในการเรียนดี และในปี พ.ศ. 2455 ขึ้นเรียนชั้น 4 ได้รับหนังสือ The Three Admirals เป็นรางวัลในการเรียนดี
ปี พ.ศ. 2456 ได้ศึกษาต่อที่โรงเรียนแรฟเฟิลส์ (Raffles Institute) ซึ่งเป็นสถานศึกษาขั้นสูงของรัฐบาล โดยเข้าเรียนวิชาสามัญชั้น 5 เมื่อขึ้นเรียนชั้น 6 สามารถสอบเทอมต้นและได้ผ่านขึ้นเรียนชั้น 7 ทันที สุรชัยจบได้ Government Standard VII Certificate ในปี พ.ศ. 2457
ปี พ.ศ. 2458 ได้ศึกษาต่อในโรงเรียนแรฟเฟิลส์ ในสาขา Commerce ขณะนั้นเกิดสงครามโลกครั้งที่หนึ่ง และได้ส่งผลคุกคามมาถึงประเทศสิงคโปร์ สุรชัยได้ถูกสั่งให้อพยพไปอยู่ในเรือรบใหญ่ ลอยลำอยู่กลางทะเล พร้อมเด็กนักเรียนและคนชรา ด้วยอาหารและน้ำดื่มที่มีจำกัด สุรชัย และ หลวงวัยวุฒิปรีชา (ม.ล.ไวยวัฒน์) พร้อมเพื่อน ได้ขึ้นจากเรือรบใหญ่ มาพักอาศัยอยู่ที่บ้านนายวัฒนา สิงหโกวินท์ เมื่อกลับมาที่บ้านพักเซนต์แอนดรู (St. Andrew’s Boarding House) ได้ทราบข่าวว่ายายป่วยหนัก จึงได้ขอลากลับประเทศไทย
บทบาททางสังคม > ด้านการศาสนา

ปี พ.ศ. 2458 สุรชัยได้อุปสมบท ณ วัดเขาบางทราย ตามคำร้องขอของผู้เป็นยายและพระวินัยธรรม (เภา โสภิโต) วัดเขาบางทราย ด้วยเกรงจะไปนับถือศาสนาอื่น โดยมีสมเด็จพระพุทธโฆษาจารย์ (เจริญ ญาณวโร) ขณะยังเป็นพระธรรมไตรโลกาจารย์ เป็นพระอุปัชฌาย์ ถือเป็นสัทธิวิหาริก ลำดับที่ 390 โดยได้รับฉายาว่า “คมฺภีราโณ”
สุรชัยได้อุปสมบท เป็นระยะเวลา 5 เดือน ระหว่างบวชได้พยายามศึกษาพระพุทธศาสนา จนมีความรู้สอบได้ในวินัยบัญญัติธรรมวิภาค และพุทธานุพุทธประวัติ เมื่อมีเวลาว่าง พระเขมทัสสีชลธีสมานคุณ (เอี่ยม เมฆิโย) เจ้าอาวาสวัดเขาบางทราย ได้ขอให้ช่วยสอนภาษาอังกฤษแก่นักเรียนวัดเขาบางทราย ในจำนวนศิษย์ที่สอน มีนายแพทย์ สง่า วิชพันธ์ อดีตผู้อำนวยการโรงพยาบาลชลบุรี  รวมอยู่ด้วย
บทบาททางสังคม > ด้านธุรกิจ

ปี พ.ศ. 2461 สุรชัยได้สมรสกับเทียน ภริยาคนที่ 2 ที่บ้านตลาดพนัสนิคม อำเภอพนัสนิคม จังหวัดชลบุรี  และได้เริ่มกิจการค้าขายที่ท่าแม่น้ำบางปะกง ตลาดท่าตะกูด อำเภอพานทอง จังหวัดชลบุรี เป็นเวลา 3 เดือน ก่อนย้ายมาค้าขายที่ตลาดบางปลาสร้อย อำเภอเมือง จังหวัดชลบุรี โดยใช้ชื่อร้าน “คัมภีรญาณ”  ตามฉายาที่ได้รับจากสมเด็จพระพุทธโฆษาจารย์ (เจริญ ญาณวโร) ต่อมาเมื่อธุรกิจเติบโตขึ้น จึงได้ขยายกิจการโดยค้าขายทุกอย่างตั้งแต่อาวุธปืน เครื่องชั่งตวง จักรเย็บผ้า น้ำตาล (รับมาจากโรงหีบของกำนันฮวด)  และเครื่องสังฆทาน
บทบาททางสังคม > ด้านการเมือง

สุรชัยได้เริ่มเข้าสู่การเมืองของเมืองชลบุรี ตั้งแต่ ปี พ.ศ. 2473 ซึ่งเป็นช่วงเปลี่ยนผ่านการเปลี่ยนแปลงรูปแบบการปกครองของเมืองชลบุรี จากช่วงที่ 2 (หลัง พ.ศ. 2440 - 2475)  มาเป็นช่วงที่ 3 (ตั้งแต่ พ.ศ. 2475 - ปัจจุบัน) ดังนี้
ปี พ.ศ. 2473 เมื่ออายุ 37 ปี ได้รับการแต่งตั้งจากพระยาพิพิธอำพลวิมลราชภักดี เจ้าเมืองชลบุรี ให้เป็นผู้ใหญ่บ้าน ตำบลบางปลาสร้อย อำเภอเมือง จังหวัดชลบุรี จนถึงปี พ.ศ. 2478  ตำแหน่งผู้ใหญ่บ้านได้ถูกยุบเลิก เพราะมีการยกฐานะตำบลบางปลาสร้อย ตำบลมะขามหย่ง และตำบลบ้านโขกขึ้นเป็นเทศบาลเมืองชลบุรี
ปี พ.ศ. 2478 ได้รับการแต่งตั้งเป็นเทศมนตรีเมืองชลบุรี ในสมัยเริ่มแรก โดยมีหลวงธำรงธุระราษฎร์ เป็นนายกเทศมนตรี จนถึงปี พ.ศ. 2479 ได้มีการเปลี่ยนรูปแบบจากการแต่งตั้งเป็นการเลือกตั้ง
ปี พ.ศ. 2479 ได้รับเลือกตั้งเป็นสมาชิกสภาเทศบาลเมืองชลบุรี และได้รับเลือกจากสภาเทศบาลให้เป็นเทศมนตรีอีกครั้ง โดยมีหลวงบำรุงราชนิยม (สูญ สิงคาลวณิช) เป็นนายกเทศมนตรี โดยสุรชัยได้รับเลือกตั้งเป็นสมาชิกสภาเทศบาลเมืองชลบุรีตั้งแต่สมัยเริ่มแรกและสมัยต่อมาอีกหลายสมัย จนกระทั่งปี พ.ศ. 2494 เมื่ออายุ 58 ปี จึงได้รับเลือกให้เป็นนายกเทศมนตรีเมืองชลบุรี
โรงเรียนมัธยมวัดเขาสุกิม

| โรงเรียนมัธยมวัดเขาสุกิม |
| --- | --- |
Matthayom Wat Khaosukim School
ข้อมูล
ชื่ออื่น: ม.ก.
ประเภท: สถานศึกษาขนาดเล็ก
สถาปนา: 12 กุมภาพันธ์ พ.ศ. 2522
ผู้อำนวยการ: นายทัชชัย ผ่องสวัสดิ์
สี: แสด-ขาว
คำขวัญ: ทนโต เสฆโฐ มนุสเสสุ (ในหมู่มนุษย์ผู้ฝึกตนดีแล้ว เป็นผู้ประเสริฐสุด)
ต้นไม้: ราชพฤกษ์
เว็บไซต์: https://www.mk.ac.th/
โรงเรียนมัธยมวัดเขาสุกิม (อังกฤษ: Matthayom Wat Khaosukim School) เป็นโรงเรียนในจังหวัดจันทบุรี
ประวัติ

กระทรวงศึกษาธิการได้ประกาศจัดตั้งโรงเรียนมัธยมศึกษาขึ้นในหมู่ 12 ตำบลเขาบายศรี อ.ท่าใหม่ จ.จันทบุรี เมื่อวันที่ 12 กุมภาพันธ์ พ.ศ. 2522
สังกัดกองการมัธยม กรมสามัญศึกษา กระทรวงศึกษาธิการ
การดำริในการสร้างโรงเรียนมัธยมแห่งนี้ เนื่องจากพระเดชพระคุณท่านพระอาจารย์สมชาย ฐิตวิริโย ประธานสงฆ์วัดเขาสุกิม ได้เล็งเห็นความจำเป็นทางด้านการศึกษาระดับมัธยมศึกษา เพื่อช่วยเหลือชุมชนเขาสุกิมและบริเวณใกล้เคียง ให้ได้รับการศึกษาในระดับสูงให้เท่าเทียมกับชุมชนอื่น ๆ ท่านพระอาจารย์จึงได้จัดซื้อที่ดิน ด้านหน้าวัดของนางแอบ เจริญจิตต์ และนางระพีพรรณ บูรณคุณ รวม 2 แปลง เป็นเนื้อที่ 41 ไร่ 1 งาน 55 ตารางวา ในราคา 620,000 บาท เมื่อได้ที่ดินแล้ว ท่านพระอาจารย์ได้ร่วมกับศิษยานุศิษย์จัดสร้างเหรียญของท่านขึ้นมาจำหน่ายสำหรับเป็นทุนในการก่อสร้าง อาคารเรียน จัดซื้อวัสดุอุปกรณ์ เพื่อให้เหมาะกับสถานศึกษาระดับมัธยมศึกษา และได้ทำพิธีเปิดเมื่อวันที่ 10 เมษายน พ.ศ. 2522 โดยผู้ว่าราชการจังหวัดจันทบุรี นายพิบูลย์ ธุรภาคพิบูลย์ เป็นประธานและให้ชื่อโรงเรียนแห่งนี้ว่า โรงเรียนเขาสุกิมโรตารี่อุปถัมภ์
ต่อมาปี พ.ศ. 2523 วัดเขาสุกิมมีความจำเป็นต้องขยายเขตวัด เพื่อใช้ที่ดินที่ตั้งโรงเรียนในขณะนั้นขุดสระน้ำ เพื่อช่วยเหลือชาวสวนในหมู่บ้าน ท่านพระอาจารย์จึงซื้อที่ดินของนายมนตรี บูรณคุณ เป็นเนื้อที่ 50 ไร่ 2 งาน 26 ตารางวา ในราคา 650,000 บาท แล้วทำการเคลื่อนย้ายอาคารเรียนออกจากที่เดิมมาทำการปลูกสร้างใหม่ และได้ทำพิธีเปิดเมื่อวันที 19 กุมภาพันธ์ พ.ศ. 2525 และเมื่อวันที่ 31 กรกฎาคม พ.ศ. 2529
กระทรวงศึกษาธิการ โดยนายชวน หลีกภัย รัฐมนตรีว่าการกระทรวงศึกษาธิการ ได้อนุมัติให้เปลี่ยนชื่อโรงเรียนจาก โรงเรียนเขาสุกิมโรตารี่อุปถัมภ์
เป็นโรงเรียนมัธยมวัดเขาสุกิม จนถึงปัจจุบัน
ผู้บริหาร

26 กุมภาพันธ์ พ.ศ.2522 กรมสามัญศึกษาฯ ได้แต่งตั้งนายสาคร พงษากิจ รักษาการในตำแหน่งครูใหญ่โรงเรียนเขาสุกิมโรตารี่อุปถัมภ์ ถึงวันที่ 2 กรกฎาคม พ.ศ.2522
3 กรกฎาคม พ.ศ.2522 ว่าที่ร้อยตรีเที่ยง มโหธร รักษาการในตำแหน่งครูใหญ่ และ ได้รับการแต่งตั้งเป็นครูใหญ่เมื่อ 14 สิงหาคม พ.ศ.2522 จนถึงวันที่ 24 พฤษภาคม พ.ศ.2525
25 พฤษภาคม พ.ศ.2525 นายไพศาล สะอาด มารักษาการอาจารย์ใหญ่ ถึงวันที่ 21 กันยายน พ.ศ.2525
22 กันยายน พ.ศ.2525 นายสาคร ไข่แก้ว มาดำรงตำแหน่ง อาจารย์ใหญ่ จนถึง 22กันยายน พ.ศ.2535
30 กันยายน พ.ศ.2535 ศิริรัตน์ หอมประเสริฐ จนถึง 20 มีนาคม พ.ศ.2539
21 มีนาคม พ.ศ.2539 ศิริวรรณ แผ่นผา จนถึง 30 เมษายน พ.ศ.2543
14 กรกฎาคม พ.ศ.2543 นายประชง วัฒนชัย จนถึง พ.ศ.2554
พ.ศ.2554 นายเทียนชัย ธรรมสุวรรณ จนถึง พ.ศ.2556
18 ตุลาคม พ.ศ.2556 นายดำรงค์ ศรีอร่าม จนถึง พ.ศ.2558
พ.ศ.2558 นายวัชรินทร์ ประคองศรี จนถึง พ.ศ.2561
พ.ศ.2561 นายชานนท์ ปานเดชา จนถึง พ.ศ.2563
พ.ศ.2563 นางสาวนิลวรรณ วัฒนา จนถึง พ.ศ.2565
5 ตุลาคม พ.ศ.2566 นายทัชชัย ผ่องสวัสดิ์ จนถึง ปัจจุบัน (พ.ศ.2568)
สัญลักษณ์

สีประจำโรงเรียน แสด-ขาว
สีแสด หมายถึง ความสามัคคี กล้าหาญ อดทน เสียสละ (ในส่วนผสมของสีแดง) และ มีความเมตตากรุณา ช่วยเหลือเกื้อกูลจิตผ่องใส ใผ่คุณธรรม (ในส่วนผสมสีเหลือง)
สีขาว หมายถึง ความสะอาด บริสุทธิ์ มีใจสงบ สว่างไสว รู้จักการใช้ปัญญาและแก้ปัญหาด้วยเหตุผล
ต้นไม้ประจำโรงเรียน ต้นราชพฤกษ์ (Cassia fistula L.)
ความหมาย เป็นนิมิตรหมายแห่งชัยชนะอันยิ่งใหญ่ที่ได้อาศัยร่มเงา คือ บารมีของสงฆ์ ผู้ทรงศีล ทรงธรรม ให้ความร่มเย็นทุกเมื่อ
คติพจน์ ทนโต เสฆโฐ มนุสเสสุ
ความหมาย ในหมู่มนุษย์ผู้ฝึกตนดีแล้ว เป็นผู้ประเสริฐสุด
เว็บไซต์ของโรงเรียน
www.mk.ac.th
ศิษย์เก่าดีเด่น

นางสาวจันทิมา เกลียดความชั่ว นักเรียนหนึ่งทุน หนึ่งอำเภอ  รุ่น 2 ปี 2548 เรียนที่ฝรั่งเศส
นางสาวจันจิรา จินโนรส นักเรียนโควตามหาวิทยาลัยศิลปากร คนแรกของโรงเรียน ปี 2548
นางสาวชนิดา บุญมา นักเรียนหนึ่งทุน หนึ่งอำเภอ  รุ่น 3 ปี 2554 เรียนที่จีน
สาธารณรัฐอะดีเกยา

| สาธารณรัฐอะดีเกยา Адыгэ Республик (อะดีเกยา) Республика Адыгея (รัสเซีย) |
| --- | --- |
สาธารณรัฐ

   ธง ตราอาร์ม
เพลง: เพลงสรรเสริญสาธารณรัฐอะดีเกยา 

สาธารณรัฐอะดีเกยา
พิกัด: 44°39′N 40°00′E﻿ / ﻿44.650°N 40.000°E﻿ / 44.650; 40.000
ประเทศ: รัสเซีย
เขตสหพันธ์: ใต้
เขตเศรษฐกิจ: คอเคซัสเหนือ
เมืองหลวง: ไมคอป
การปกครอง
 • ประเภท: State Council (Khase)
 • ประธานรัฐบาล: Murat Kumpilov
พื้นที่
 • รวม: 7,792 ตร.กม. (3,009 ตร.ไมล์)
ประชากร (สำมะโนประชากร 2021)
 • รวม:  496,934 ชาวรัสเซีย 64.4% ชาวอะดีเกยา 25.7% ชาวอาร์มีเนีย 3.3% ชาวยูเครน 0.6% อื่น ๆ 6% คน
 • อันดับ: 75
 • ความหนาแน่น: 63.77 คน/ตร.กม. (165.2 คน/ตร.ไมล์)
 • เขตเมือง: 49.4% คน
 • นอกเมือง: 50.6% คน
เขตเวลา: UTC+3 (MSK)
รหัส ISO 3166: RU-AD
ทะเบียนพาหนะ: 01
ภาษาทางการ: อะดีเกยา • รัสเซีย
สาธารณรัฐอะดีเกยา (รัสเซีย: Респу́блика Адыге́я, อักษรโรมัน: Respublika Adygeya, สัทอักษรสากล: [ɐdɨˈɡʲejə]; อะดีเกยา: Адыгэ Республик, Adıge Respublik) เป็นสาธารณรัฐของประเทศรัสเซีย ตั้งอยู่ทางตะวันตกของประเทศ เป็นดินแดนที่อยู่รอบล้อมด้วยดินแดนครัสโนดาร์ มีพื้นที่ 7,600 ตร.กม. (2,900 ตร.ไมล์) มีประชากร 439,996 คน (ค.ศ. 2010) มีเมืองหลวงคือเมืองไมคอป
คณะวิทยาการจัดการ มหาวิทยาลัยสงขลานครินทร์

| --- | --- |
Faculty of Management Sciences, Prince of Songkla University

ชื่อย่อ: วจก. / FMS
สถาปนา: 17 เมษายน พ.ศ. 2517 (50 ปี)
สังกัดการศึกษา: มหาวิทยาลัยสงขลานครินทร์
คณบดี: ธีรวัฒน์ หังสพฤกษ์
ที่อยู่: เลขที่ 15 ถนนกาญจนวณิชย์ ตำบลคอหงส์ อำเภอหาดใหญ่ จังหวัดสงขลา 90110
สี:   สีม่วงเม็ดมะปราง
เว็บไซต์: www.fms.psu.ac.th

คณะวิทยาการจัดการ มหาวิทยาลัยสงขลานครินทร์ (อังกฤษ: Faculty of Management Sciences, Prince of Songkla University) เดิมมีชื่อว่า "คณะสังคมศาสตร์" ซึ่งได้รับอนุมัติให้จัดตั้งขึ้นเมื่อ พ.ศ. 2517 ต่อมามหาวิทยาลัยเห็นว่าตามหลักการเดิม มหาวิทยาลัยแบ่งออกเป็น 2 ศูนย์ คือ ศูนย์ทางวิทยาเขตหาดใหญ่ ให้เป็นศูนย์ทางด้านวิทยาศาสตร์และเทคโนโลยี และศูนย์ทางวิทยาเขตปัตตานี ให้เป็นศูนย์ทางด้านศิลปวัฒนธรรมและสังคมศาสตร์ แต่เนื่องจากคณะสังคมศาสตร์นี้จะจัดตั้งในวิทยาเขตหาดใหญ่ มหาวิทยาลัยจึงได้เปลี่ยนชื่อเป็น "คณะวิทยาการจัดการ"
ประวัติ

เมื่อวันที่ 7 ตุลาคม พ.ศ. 2518 ทบวงมหาวิทยาลัยได้ประกาศแบ่งส่วนราชการ มีคณะวิทยาการจัดการเป็นคณะที่ 7 ของมหาวิทยาลัยสงขลานครินทร์ และได้จัดการรับนักศึกษารุ่นแรกในปีการศึกษา 2519 เป็นนักศึกษาหลักสูตรบริหารธุรกิจ 35 คน และหลักสุตรรัฐประศาสนศาสตร์ จำนวน 13 คน รวมทั้งสิ้น 48 คน
พ.ศ. 2518  : จัดตั้งตามแผนพัฒนาเศรษฐกิจและสังคมแห่งชาติ ฉบับที่ 3
พ.ศ. 2519 : เปิดรับนักศึกษาเป็นปีแรก ในหลักสูตรบริหารธุรกิจบัณฑิต จำนวน 35 คน แยกเป็น 4 สาขาวิชา คือ บัญชี การเงิน การตลาดและการบริหารงานบุคคล และเปิด หลักสูตรรัฐประศาสนศาสตร์ จำนวน 13 คน โดยใช้อาคารคณะวิศวกรรมศาสตร์ เป็นสำนักงานและอาคารเรียนชั่วคราว
พ.ศ. 2521 : การก่อสร้างอาคารหลังแรกแล้วเสร็จ (ปัจจุบันเป็นอาคารบริหาร) และได้ย้ายนักศึกษามาเรียนที่อาคารดังกล่าว วัตถุประสงค์เริ่มแรกของการจัดตั้งคณะวิทยาการจัดการ ต้องการสนองความต้องการในด้านแรงงานของภาคใต้ โดยทำการสอนและผลิตบัณฑิตสาขาบริหารธุรกิจ และรัฐประศาสนศาสตร์ และบริการสอนวิชาพื้นฐานทั่วไปแก่นักศึกษาทุกคณะในวิทยาเขตหาดใหญ่
พ.ศ. 2528 :   เปิดสอนหลักสูตรปริญญาตรีเพิ่มอีก 1 สาขาวิชา คือ สาขาคอมพิวเตอร์ธุรกิจ
พ.ศ. 2532 :   ได้ขยายหลักสูตรปริญญาโท บริหารธุรกิจ (MBA) ภาคพิเศษ
พ.ศ. 2534  :  ได้ขยายสาขาคอมพิวเตอร์ธุรกิจที่วิทยาเขตตรัง
พ.ศ. 2535 :   เปิดสอนหลักสูตรปริญญาโท รัฐประศาสนศาสตร์ (MPA) ภาคพิเศษ
พ.ศ. 2535  :   เปิดสอนหลักสูตรปริญญาตรี สาขาการจัดการโรงแรมและหลักสูตรพาณิชยนาวี
พ.ศ. 2538  : เปิดรับนักศึกษาในหลักสูตรปริญญาตรี สาขาอุตสาหกรรมบริการเป็นเวลา 2 ปี (โดยยุบสาขาการจัดการโรงแรม และสาขาพาณิชย์นาวี)
พ.ศ. 2542 :  ได้ขยายหลักสูตรปริญญาโท รัฐประศาสนศาสตร์ (MPA) ภาคพิเศษ ไปยังวิทยาเขตตรัง
พ.ศ. 2543 :  เปิดสอนหลักสูตรปริญญาโท รัฐประศาสนศาสตร์ (MPA) ภาคปกติ
พ.ศ. 2552 :   เปิดสอนหลักสูตรบริหารธุรกิจมหาบัณฑิต (นานาชาติ) ภาคพิเศษ
พ.ศ. 2552 :   เปิดสอนหลักสูตรดุษฎีบัณฑิต  สาขาการจัดการ
พ.ศ. 2553 :   เปิดสอนหลักสูตรบริหารธุรกิจมหาบัณฑิต  สาขาการจัดการการท่องเที่ยว
พ.ศ. 2554 :   เปิดสอนหลักสูตรบัญชีมหาบัณฑิต ภาคพิเศษ
พ.ศ. 2554 :   เปิดสอนหลักสูตรบริหารธุรกิจมหาบัณฑิต สาขาการจัดการการท่องเที่ยว
พ.ศ. 2554 :  เปิดสอนหลักสูตรบริหารธุรกิจบัณฑิต สาขาการจัดการโลจิสติกส์
พ.ศ. 2556 :   ได้รับอนุมัติจัดตั้งภาควิชาการบัญชี
พ.ศ. 2556 :  เปิดสอนหลักสูตรบริหารธุรกิจบัณฑิต สาขาการจัดการประชุม นิทรรศการและการท่องเที่ยวเพื่อเป็นรางวัล
ภาควิชา

ภาควิชาการบัญชี
ภาควิชาบริหารธุรกิจ
ภาควิชารัฐประศาสนศาสตร์
หลักสูตร

ปัจจุบันคณะวิทยาการจัดการเปิดสอน ระดับปริญญาตรี 9 สาขาวิชา ปริญญาโท 5 สาขาวิชา และปริญญาเอก 1 สาขาวิชา
| หลักสูตรที่เปิดสอนในคณะวิทยาการจัดการ มหาวิทยาลัยสงขลานครินทร์> ระดับปริญญาตรี | หลักสูตรที่เปิดสอนในคณะวิทยาการจัดการ มหาวิทยาลัยสงขลานครินทร์> ระดับปริญญาโท | หลักสูตรที่เปิดสอนในคณะวิทยาการจัดการ มหาวิทยาลัยสงขลานครินทร์> ระดับปริญญาเอก | หลักสูตรที่เปิดสอนในคณะวิทยาการจัดการ มหาวิทยาลัยสงขลานครินทร์>  |
| --- | --- | --- | --- |
|  หลักสูตรบริหารธุรกิจบัณฑิต สาขาการเงินและการลงทุน  สาขาการตลาด  สาขาการจัดการทรัพยากรมนุษย์  สาขาระบบสารสนเทศทางธุรกิจ  สาขาวิชาการจัดการ ละความเป็นผู้ประกอบการ (หลักสูตรนานาชาติ)  สาขาการจัดการโลจิสติกส์และโซ่อุปทาน  สาขาการจัดการไมซ์ หลักสูตรบัญชีบัณฑิต สาขาการบัญชี หลักสูตรรัฐประศาสนศาสตรบัณฑิต สาขารัฐประศาสนศาสตร์ |  หลักสูตรบริหารธุรกิจมหาบัณฑิต สาขาบริหารธุรกิจ  สาขาบริหารธุรกิจ (หลักสูตรนานาชาติ) หลักสูตรบัญชีมหาบัณฑิต สาขาการบัญชี หลักสูตรรัฐประศาสนศาสตรมหาบัณฑิต สาขารัฐประศาสนศาสตร์ |  หลักสูตรปรัชญาดุษฎีบัณฑิต สาขาวิชาการจัดการ |  |
ศิษย์เก่าที่มีชื่อเสียง

รศ.สมชัย ศรีสุทธิยากร อดีตกรรมการการเลือกตั้ง ด้านกิจการบริหารจัดการเลือกตั้ง
ผศ.ดร.จงรัก พลาศัย นายกสภามหาวิทยาลัยนราธิวาสราชนครินทร์, อธิการบดีคนแรกของมหาวิทยาลัยนราธิวาสราชนครินทร์ และอดีตผู้อำนวยการวิทยาลัยเทคนิคนราธิวาส
มูฮำมัดอารีฟีน จะปะกิยา อดีตสมาชิกสภาผู้แทนราษฎรจังหวัดปัตตานี 1 สมัย
ฮอชาลี ม่าเหร็ม สมาชิกสภาผู้แทนราษฎรจังหวัดสตูล 3 สมัย
ฐปณีย์ เอียดศรีไชย ผู้ประกาศข่าวภาคสนามรายการข่าว 3 มิติ ทางไทยทีวีสีช่อง 3
ดร.ไพร พัฒโน อดีตสมาชิกสภาผู้แทนราษฎรจังหวัดสงขลา 2 สมัย ปัจจุบันเป็นนายกเทศมนตรีเทศบาลนครหาดใหญ่
รังสรรค์ ศรีวรศาสตร์ อดีตปลัดกระทรวงการคลัง
ไพบูลย์ โอมาก รองผู้ว่าราชการจังหวัดตรัง
ภาคภูมิ อินทรสุวรรณ รองผู้ว่าราชการจังหวัดนครศรีธรรมราช
ศิลป์ชัย รามณีย์ รองผู้ว่าราชการจังหวัดพัทลุง
สมนึก พรหมเขียว รองผู้ว่าราชการจังหวัดปัตตานี
สาธารณรัฐอิรัก (ค.ศ. 1958–1968)

สาธารณรัฐอิรัก (อาหรับ: الجمهورية العراقية, อักษรโรมัน: al-Jumhūriyyah al-'Irāqiyyah) หรือเรียกขานอีกนามหนึ่งว่า สาธารณรัฐอิรักที่หนึ่ง เช่นเดียวกันกับ  อิรักสมัยกอซิม (1958–1963) และ อิรักสมัยนาศิร (1963–1968) เป็นรัฐที่ก่อตั้งขึ้นเมื่อ ค.ศ. 1958 ภายใต้การปกครองของประธานาธิบดี มุฮัมมัด นะญีบ อัรรุบาอี และนายกรัฐมนตรี อับดุลกะรีม กอซิม ขึ้นสู่อำนาจครั้งแรกผ่านการปฏิวัติ 14 กรกฎาคม ซึ่งราชวงศ์ฮัชไมต์ของราชอาณาจักรอิรักถูกโค่นล้ม ส่งผลให้ราชอาณาจักรและสหพันธรัฐอาหรับล่มสลายและก่อตั้งสาธารณรัฐอิรักขึ้น ต่อมากลุ่มชาตินิยมอาหรับเข้ายึดอำนาจและโค่นล้มกอซิมในการปฏิวัติรอมฎอนในเดือนกุมภาพันธ์ 1963 จากนั้นกลุ่มนัสเซอริสต์ก็รวมอำนาจของตนหลังจากการรัฐประหารอีกครั้งในเดือนพฤศจิกายน 1963 ยุคนั้นสิ้นสุดลงด้วยการที่พรรคบะอัธขึ้นสู่อำนาจในการทำรัฐประหารในเดือนกรกฎาคม 1968
การเปลี่ยนแปลงอาณาเขต

อิรักได้ควบคุมดินแดนของอดีตราชอาณาจักรอิรักทั้งหมด และจอร์แดนก็กลายเป็นรัฐเอกราชอีกครั้ง
การเปลี่ยนแปลงอาณาเขต > จุดมุ่งหมายในอาณาเขต

กอซิมระบุเฉพาะถึงขอบเขตจำกัดทางเหนือ–ใต้จากจุดเหนือสุดถึงจุดใต้สุด ตามสโลแกนที่มีชื่อเสียงของระบอบว่า "จากซาโคทางเหนือถึงคูเวตทางใต้" ซาโคคือชายแดนระหว่างอิรักกับตุรกี รัฐบาลกอซิมในอิรักและผู้สนับสนุนสนับสนุนลัทธิไม่ฝักใฝ่ฝ่ายใดของชาวเคิร์ดต่อสิ่งที่พวกเขาเรียกว่า "เคอร์ดิสถานที่ผนวกเข้ากับอิหร่าน" ซึ่งหมายความว่าอิรักสนับสนุนการรวมรัฐเคอร์ดิสถานของอิหร่านเข้ากับเคอร์ดิสถานของอิรัก รัฐบาลกอซิมยื่นข้อเรียกร้องที่ไม่เปิดเผยต่อฆูเซสถาน โดยอ้างสิทธิเหนือคูเวตอย่างไม่เปิดเผย ซึ่งในขณะนั้นถูกอังกฤษควบคุมจนกระทั่งได้รับเอกราชใน ค.ศ. 1961
เศรษฐกิจ

ภายใต้ระบอบการปกครองของกอซิม รัฐบาลอิรักดำเนินการและวางแผนเกี่ยวกับเศรษฐกิจได้ส่งเสริมหลักการทางเศรษฐกิจเก้าประการ: (1) การวางแผนเศรษฐกิจทั่วทั้งเศรษฐกิจ; (2) รื้อการผูกขาดและเสริมสร้างความเข้มแข็งให้กับชนชั้นกลาง (3) ปลดปล่อยเศรษฐกิจจากจักรวรรดินิยม (4) การยกเลิกระบบการถือครองที่ดิน (5) สร้างการค้ากับทุกประเทศ (6) ความสัมพันธ์ทางเศรษฐกิจที่ใกล้ชิดกับประเทศอาหรับ (7) การขยายภาครัฐ (8) การให้กำลังใจภาคเอกชน และ (9) สร้างอัตราการเติบโตทางเศรษฐกิจที่สูงขึ้น
ธงชาติและตราแผ่นดิน

ธงชาติ (1958–1959)
ธงชาติ (1959–1963)
ธงชาติ (1963–1968)
ตราแผ่นดิน (1958–1965)
ตราอาร์ม (1965–1968)
คณะการจัดการสิ่งแวดล้อม มหาวิทยาลัยสงขลานครินทร์

| --- | --- |
Faculty of Environmental Management, Prince of Songkla University

ชื่อย่อ: กจส. / ENV
สถาปนา: 3 ตุลาคม พ.ศ. 2539 (28 ปี)
สังกัดการศึกษา: มหาวิทยาลัยสงขลานครินทร์
คณบดี: เกื้ออนันต์ เตชะโต
ที่อยู่: เลขที่ 15 ถนนกาญจนวณิชย์ ตำบลคอหงส์ อำเภอหาดใหญ่ จังหวัดสงขลา 90110
สี:   สีเขียวน้ำทะล
เว็บไซต์: www.envi.psu.ac.th

คณะการจัดการสิ่งแวดล้อม มหาวิทยาลัยสงขลานครินทร์ (อังกฤษ: Faculty of Environmental Management, Prince of Songkla University) เป็นหน่วยงานระดับคณะวิชาสังกัดมหาวิทยาลัยสงขลานครินทร์ ตั้งอยู่ที่วิทยาเขตหาดใหญ่ จังหวัดสงขลา รับนักศึกษาครั้งแรกในปี 2532 และยกฐานะเป็นคณะในปี 2539
ประวัติ

มหาวิทยาลัยสงขลานครินทร์ ได้ดำเนินการจัดตั้งหลักสูตรวิทยาศาสตรมหาบัณฑิต สาขาวิชาการจัดการสิ่งแวดล้อมขึ้นในปี พ.ศ. 2531 และรับนักศึกษารุ่นแรกใน ปี พ.ศ. 2532 โดยมีจุดมุ่งหมายที่จะผลิตบุคลากรในระดับปริญญาโท ทางด้านการจัดการสิ่งแวดล้อม เพื่อสนองตอบความต้องการนักวิชาการด้านนี้ของประเทศ และเพื่อสนับสนุนและส่งเสริมการวิจัยในประเด็นปัญหาด้านสิ่งแวดล้อม และนาผลการวิจัยเข้าถึงประชาชนกลุ่มปฏิบัติงานที่เกี่ยวข้อง หรือกลุ่มที่ได้รับผลกระทบ โดยเน้นที่จะให้ความรู้ ทักษะ และวิธีการในการแก้ไขปัญหาด้านสิ่งแวดล้อม ตลอดจนการประเมินผลกระทบจากกระบวนการพัฒนาทางเศรษฐกิจและสังคมที่มีต่อทรัพยากรธรรมชาติและสิ่งแวดล้อม
ซึ่งต่อมา หลักสูตรวิทยาศาสตรมหาบัณฑิต สาขาการจัดการสิ่งแวดล้อม ได้รับการแต่งตั้งเป็น “คณะการจัดการสิ่งแวดล้อม มหาวิทยาลัยสงขลานครินทร์” ใช้ชื่อภาษาอังกฤษว่า “Faculty of Environmental Management, Prince of Songkla University” ตามประกาศในราชกิจจานุเบกษา ฉบับกฤษฎีกา เล่ม 113 ตอนที่ 44 ก วันที่ 3 ตุลาคม 2539
คณะการจัดการสิ่งแวดล้อม มีพันธกิจหลักในการดาเนินงาน คือ มุ่งสร้างบัณฑิต ผลิตงานวิจัย รับใช้สังคม โดยมีจุดประสงค์เพื่อผลิตองค์ความรู้จากงานวิจัยในประเด็นที่เกี่ยวข้องกับการจัดการสิ่งแวดล้อม และเพื่อนาความรู้ไปถ่ายทอดสู่การบริการวิชาการ ร่วมขับเคลื่อนการพัฒนาประเทศให้ยั่งยืน
หลักสูตร

| หลักสูตรที่เปิดสอนในคณะการจัดการสิ่งแวดล้อม มหาวิทยาลัยสงขลานครินทร์> กลุ่มวิชา/ภาควิชา/สาขาวิชา | หลักสูตรที่เปิดสอนในคณะการจัดการสิ่งแวดล้อม มหาวิทยาลัยสงขลานครินทร์> ระดับปริญญาตรี | หลักสูตรที่เปิดสอนในคณะการจัดการสิ่งแวดล้อม มหาวิทยาลัยสงขลานครินทร์> ระดับปริญญาโท | หลักสูตรที่เปิดสอนในคณะการจัดการสิ่งแวดล้อม มหาวิทยาลัยสงขลานครินทร์> ระดับปริญญาเอก |
| --- | --- | --- | --- |
|  กลุ่มงานวิชาการ |  |  หลักสูตรวิทยาศาสตรมหาบัณฑิต (วท.ม.) สาขาวิชาการจัดการสิ่งแวดล้อม  สาขาวิชาการจัดการการท่องเที่ยวเชิงนิเวศชุมชน  สาขาวิชาการจัดการพลังงานอย่างยั่งยืน (หลักสูตรนานาชาติ)  สาขาวิชาการจัดการทรัพยากรทะแลและชายฝั่ง |  หลักสูตรปรัชญาดุษฎีบัณฑิต (ปร.ด.) สาขาวิชาการจัดการสิ่งแวดล้อม  สาขาวิชาการจัดการพลังงานอย่างยั่งยืน  สาขาวิชาการจัดการทรัพยากรทะแลและชายฝั่ง |
แหล่งข้อมูลอื่น

เว็บไซต์มหาวิทยาลัยสงขลานครินทร์ เก็บถาวร 2021-04-25 ที่ เวย์แบ็กแมชชีน
เว็บไซต์คณะการจัดการสิ่งแวดล้อม มหาวิทยาลัยสงขลานครินทร์ เก็บถาวร 2021-04-26 ที่ เวย์แบ็กแมชชีน
| ด ค กรายชื่อคณะสิ่งแวดล้อมในประเทศไทย |
| --- | --- |
ระดับคณะวิชาหรือเทียบเท่า: เกษตรศาสตร์ (บางเขน และกำแพงแสน) • มหาสารคาม • มหิดล • สงขลานครินทร์ (หาดใหญ่) • สงขลานครินทร์ (ภูเก็ต)
ระดับภาควิชาหรือสาขาวิชา: เกษตรศาสตร์ (กำแพงแสน) •  เกษตรศาสตร์ (ศรีราชา) • ขอนแก่น • จุฬาลงกรณ์ • เชียงใหม่
รายชื่อ • หมวดหมู่ • โครงการ • สถานีย่อย
โลกทั้งใบให้นายคนเดียว

| โลกทั้งใบให้นายคนเดียว |
| --- | --- |
กำกับ: ราเชนทร์ ลิ้มตระกูล
เขียนบท: ดุลยสิทธิ์ นิยมกุล มนศักดิ์ เกษศิรินทร์เทพ ศิวาภรณ์ พงษ์สุววรณ
อำนวยการสร้าง: อังเคิล
นักแสดงนำ: สมชาย เข็มกลัด สุทธิดา เกษมสันต์ ณ อยุธยา ปราโมทย์ แสงศร อรุณ ภาวิไล รุจน์ รณภพ สุรศักดิ์ วงษ์ไทย คณิต อักษรนันทน์ วรนุช ศิลา ปวันรัตน์ นาคสุริยะ กนกวรรณ บุรานนท์ วราพรรณ หงุ่ยตระกูล จอนนี่ อันวา หลุยส์ สก๊อต คงเดช จาตุรันต์รัศมี
กำกับภาพ: สุทัศน์ อินทรานุปกรณ์
ตัดต่อ: ปิติ จตุรภัทร
ดนตรีประกอบ: จำรัส เศวตาภรณ์
ผู้จัดจำหน่าย: อาร์เอส.ฟิล์ม
วันฉาย: 16 มิถุนายน พ.ศ. 2538   22 ธันวาคม พ.ศ. 2538
ความยาว: 112 นาที
ภาษา: ไทย
ทุนสร้าง: 10 ล้านบาท
ทำเงิน: 55 ล้านบาท
ข้อมูลจาก IMDb
ข้อมูลจากสยามโซน
โลกทั้งใบให้นายคนเดียว  (อังกฤษ: Romantic Blue) ภาพยนตร์เรื่องแรกของค่าย อาร์เอส.ฟิล์ม โดยเป็นลำดับที่สองของ บริษัท อาร์.เอส. โปรโมชั่น 1992 จำกัด (เรื่องแรกคือ รองต๊ะแล่บแปล๊บ เมื่อ พ.ศ. 2535) แนวโรแมนติก-ดราม่า-แอกชัน
เข้าฉายครั้งแรกวันที่ 16 มิถุนายน พ.ศ. 2538 และสามารถคว้ารางวัลตุ๊กตาทองมาได้ ก็เข้าฉายอีกครั้งในวันที่ 22 ธันวาคม พ.ศ. 2538 โดยสามารถทำรายได้ตลอดการฉายไปกว่า 55 ล้านบาท และเคยทำสถิติภาพยนตร์ไทยที่ทำรายได้สูงสุดตลอดกาลมาแล้ว แล้วยังเป็นภาพยนตร์ไทยเรื่องแรก ๆ ที่ใส่ระบบเสียงดอลบีดิจิทัล 5.1 มาในฟิล์มภาพยนตร์
เรื่องย่อ

ไม้ (สมชาย เข็มกลัด) และ เม่น (ปราโมทย์ แสงศร) สองพี่น้องที่หลงรักผู้หญิงคนเดียวกันอย่าง ป้อน (สุทธิดา เกษมสันต์ ณ อยุธยา) แต่เนื่องจากฐานะครอบครัวของไม้กับเม่น กำลังประสบปัญหากับค่ารักษาพยาบาลของพ่อ (รุจน์ รณภพ) ทำให้ไม้ต้องเข้าร่วมแก๊งขโมยรถของ โต  (สุรศักดิ์ วงษ์ไทย)  ตามคำแนะนำของ โบ้  (อรุณ ภาวิไล) แต่หลังจากนั้นไม้ก็ต้องสูญเสียพ่อ และเม่นก็รับรู้ความจริงถึงความสัมพันธ์ของไม้กับป้อน จนไม้ต้องเจอปัญหาต่าง ๆ เข้ามามากมาย รวมถึงการถูกตามล่าของโต ไม้จึงต้องสะสางปัญหาต่าง ๆ ของเขา รวมถึงความรักระหว่างคนรอบข้างเขาอีกด้วย
ทีมงานสร้าง

ดำเนินงานสร้างและจัดจำหน่าย  :  อาร์.เอส.ฟิล์ม
ผู้กำกับภาพยนตร์ :  ราเชนทร์ ลิ้มตระกูล
อำนวยการสร้าง : เกรียงไกร เชษฐโชติศักดิ์, สุรชัย เชษฐโชติศักดิ์
ดำเนินงานสร้าง  :  อังเคิล
บทภาพยนตร์  :  ดุลยสิทธิ์ นิยมกุล, มนศักดิ์ เกษศิรินทร์เทพ, ศิวาภรณ์ พงษ์สุววรณ
กำกับภาพ  :  สุทัศน์ อินทรานุปกรณ์
ลำดับภาพ  :  ปิติ จตุรภัทร
ดนตรีประกอบ  :  จำรัส เศวตาภรณ์
นักแสดง  :  สมชาย เข็มกลัด, สุทธิดา เกษมสันต์ ณ อยุธยา, ปราโมทย์ แสงศร, อรุณ ภาวิไล, รุจน์ รณภพ, สิทธิโชค อักษรนันทน์, สุรศักดิ์ วงษ์ไทย
เพลงประกอบภาพยนตร์

เพลงประกอบภาพยนตร์ โลกทั้งใบให้นายคนเดียว (2538)
โลกทั้งใบให้นายคนเดียว  :  เต๋า
ที่ตรงนี้  :  เต๋า-นุ๊ก
รักและกำลังใจ  :  นุ๊ก
อ้างว้าง  (บรรเลง)
โลกทั้งใบให้นายคนเดียว  :  นุ๊ก
คือเธอหรือเปล่า  :  เต๋า-นุ๊ก
อยู่ที่เธอ  :  เต๋า
โลกทั้งใบให้นายคนเดียว (ดนตรีฝึกร้อง)
รางวัล

สมชาย เข็มกลัด ได้รับรางวัลตุ๊กตาทอง สาขานักแสดงนำชายยอดเยี่ยม และรางวัลตุ๊กตาเงิน สาขานักแสดงดาวรุ่งชายยอดเยี่ยม
สุทธิดา เกษมสันต์ ณ อยุธยา ได้รับรางวัลตุ๊กตาทอง สาขานักแสดงนำหญิงยอดเยี่ยม
รางวัลตุ๊กตาทอง (รางวัลพระราชทานพระสุรัสวดี) ครั้งที่ 27 ประจำปี พ.ศ. 2538
นักแสดงนำหญิงยอดเยี่ยม - สุทธิดา เกษมสันต์ ณ อยุธยา
รายชื่อนักแสดงดาวรุ่งชายยอดเยี่ยม รางวัลตุ๊กตาเงิน - สมชาย เข็มกลัด
กำกับภาพยอดเยี่ยม - สุทัศน์ อินทรานุปกรณ์
ภาพยนตร์ยอดนิยม (ทำรายได้สูงสุดแห่งปี)
รางวัลภาพยนตร์แห่งชาติ สุพรรณหงส์ ครั้งที่ 5 ประจำปี พ.ศ. 2538
ภาพยนตร์ยอดเยี่ยม
ผู้กำกับยอดเยี่ยม -  ราเชนทร์ ลิ้มตระกูล
นักแสดงนำชายยอดเยี่ยม - สมชาย เข็มกลัด
นักแสดงนำหญิงยอดเยี่ยม - สุทธิดา เกษมสันต์ ณ อยุธยา
นักแสดงประกอบชายยอดเยี่ยม - อรุณ ภาวิไล
บทภาพยนตร์ยอดเยี่ยม - ดุลยสิทธิ์ นิยมกุล, มนศักดิ์ เกษศิรินทร์เทพ, ศิวาภรณ์ พงษ์สุววรณ
ลำดับภาพยอดเยี่ยม - ปิติ จตุรภัทร
กำกับภาพยอดเยี่ยม - สุทัศน์ อินทรานุปกรณ์
ละครโทรทัศน์ > โลกทั้งใบให้นายคนเดียว

โลกทั้งใบให้นายคนเดียว ถูกนำมาสร้างใหม่อีกครั้งหนึ่งในรูปแบบละครโทรทัศน์ โดยออกอากาศเมื่อวันที่ 3 พฤษภาคม พ.ศ. 2543 ทางช่อง 7 สี นำแสดงโดย ลิฟท์ สุพจน์ จันทร์เจริญ (ไม้) โบว์ ปรารถนา องค์ชัยศักดิ์ (ป้อน) และ อั๋น ศราวุธ นวแสงอรุณ (เม่น) กำกับการแสดงโดย ชวลิต พงษ์ไชยยง
เพลงประกอบละคร โลกทั้งใบให้นายคนเดียว (2543)
โลกทั้งใบให้นายคนเดียว  :  ลิฟท์
ที่นี่ยังมีเธอ  :  ลิฟท์
ละครโทรทัศน์ > โลกทั้งใบให้นายคนเดียว > นักแสดง (พ.ศ. 2543)

สุพจน์ จันทร์เจริญ  รับบท ไม้
ปรารถนา องค์ชัยศักดิ์ รับบท ป้อน
ศราวุธ นวแสงอรุณ รับบท เม่น
สหภาพ วีระฆามินทร์ รับบท โต
ไมเคิล เวลซ์ รับบท โบ้